**Prezentacija izmjena i dopuna Zakona o socijalnoj i dječijoj zaštiti- 09.06.2016**

* Socijalna i dječja zaštita je djelatnost od javnog interesa kojom se obezbjeđuju i ostvaruju mjere i programi namijenjeni pojedincu i porodici sa nepovoljnim ličnim ili porodičnim okolnostima, koji uključuju prevenciju, pomoć u zadovoljavanju osnovnih životnih potreba i podršku.
* Socijalna i dječja zaštita ima za cilj unaprjeđenje kvaliteta života i osnaživanje za samostalan i produktivan život pojedinca i porodice. Taj cilj se obezbjeđuje kroz osnovna materijalna davanja i usluge socijalne i dječje zaštite.

**Pozitivni trendovi u oblasti socijalne i dječje zaštite u okviru Zakona o socijalnoj i dječjoj zaštiti, od juna 2013. godine do sada**

\* Osnovan Zavod za socijalnu i dječju zaštitu;

\* Organizovana Inspekcija socijalne i dječje zaštite;

\* Uspješno završena I Faza „Socijalni karton-Informacioni sistem“ i realizuje II Faza projekta;

\* Propisane su usluge iz socijalne i dječje zaštite( podrška za život u zajednici, savjetodavno-socijalno edukativne usluge, smješta i neodložna intervencija);

\* Propisani su standardi u oblasti usluga;

\* Reorganizacija pojedinih centara za socijalni rad i osnivanje novih

\* Povećan broj dnevnih centara za djecu sa smetnjama u razvoju;

\* Donijeto više strateških dokumenata iz ove oblasti.

**Programom rada Vlade Crne Gore** za II kvartal 2017. godine planirana je izrada Predloga Zakona o izmjenama i dopunama Zakona o socijalnoj i dječjoj zaštiti, kako bi se ova oblast dodatno unaprijedila.

* U medjuvremenu, o**dlukom Ustavnog suda Crne Gore** od 19.04.2017. godine ukinute su odredbe ovog zakona koje se odnose na naknade po osnovu rođenja troje ili više djece.

Tom odlukom obavezana je Vlada Crne Gore da u roku od tri mjeseca od dana njenog objavljivanja reguliše status korisnica naknada u skladu sa pomenutom odlukom, vodeci racuna o legitimnim očekivanjima korisnica pomenute naknade.

**Ciljevi predloženih izmjena zakona**

* Predlogom zakona postiže se **bolja usmjerenost** materijalnih davanja koja su namijenjena za lica koja se nalaze u stanju socijalne potrebe, odnosno djece, starih lica, osoba sa invaliditetom, radno nesposobnih i ostalih grupa stanovništva u riziku.
* Zatim **povećava se visina** iznosa pojedinih materijalnih davanja, u skladu sa finansijskim mogućnostima države.
* Takođe, stvaraju se pretpostavke za **veći kvalitet i dostupnost** usluga u lokalnoj zajednici, koje osiguravaju različiti pružaoci usluga, sa ciljem poboljšanja kvaliteta života i socijalne uključenosti korisnika.
* **Konkretno, najvaznije novine u okviru Predloga Zakona o izmjenama i dopunama Zakona o socijalnoj i dječjoj zaštiti su:**

**U oblasti socijalne zaštite uvedene su sljedeće izmjene**

1. Ubuduće će sematrijalno obezbjeđenje odobravati i isplaćivati tokom cijele godine a ne do 9 mjeseci godišnje, kako je bilo propisano do sada. Vlada Crne Gore je za ove namjene opredijelila 2,2 mil.€. (Clan 12 / Clan 29 stav 1)
2. Materijalno obezbjeđenje će moći ostvariti pojedinci i porodice koje zive na ruralnom podrucju i u slučaju kada imaju u vlasništvu do dva uslovna grla stoke. Do sada je posjedovanje stočnog fonda bila smetnja za ostvarivanje prava na materijalno obezbjeđenje. Za isplatu ovog materijalnog davanja je Vlada opredijelila dodatnih 1,5 mil. €. ( Clan 8 / Clan 22 alin.13 ).
3. Ostvareno pravo na materijalno obezbjeđenje je osnov za ostvarivanje drugih prava iz socijalne i dječije zaštite kao što su dječiji dodatak, ishrana u predškolskim ustanovama, odmor i rekreacija, jednokratne novčane pomoći, u oblasti obrazovanja pravo na udžbenike, participacije za prevoz školske djece, pojedina prava na nivou lokalnih samouprava, rješavanje stambenih pitanja na nivou lokalnih samouprava, subvencije mjesečnih računa za električnu energiju i dr.Na ovaj način omogućava se i porodicama sa djecom čiji punoljetni članovi nisu u radnom odnosu da imaju minimum sredstava za egzistenciju do obezbjeđenja stalnog izvora prihoda. Proširivanjem obuhvata korisnika materijalnog obezbjeđenja povećaće se izdaci za servisiranje navedenih prava, za šta će Vlada opredijeliti značajni iznos sredstava.
4. Takođe, očekuje se povećanje broja korisnika prava na materijalno obezbjeđenja zbog ukidanja naknada po osnovu rođenja troje ili više djece za oko 2. 000 korisnika , za šta je Vlada opredijelila oko 2.5 mil €. ( Clan 22 )

**Ukupno za nova pravo iz socijalne zaštite Vlada je opredijelila oko 7 mil €.**

**U oblasti dječije zaštite uvedene su sljedeće izmjene:**

1. **Povećanje visine dodatak za djecu za 20%**

\* za dijete korisnika materijalnog obezbjeđenja dodatak će iznositi 23.68€

\* za korisnika dodatka za njegu i pomoć..... 31.87€

\* za korisnika uvećanog dodatka za njegu i pomoć....... 39.57€

\* za djecu bez roditeljskog staranja..... 39.57€

\* za dijete čiji je roditelj, usvojilac, staralac ili hranitelj, kao korisnik materijalnog obezbjeđenja zasnovao radni odnos na osnovu individualnog plana aktivacije..... 23.68€

**Za ovo pravo Vlada je opredijelila novih 651 000 €. ( Clan 4 stav 1 )**

1. Naknada za novorođeno dijete u porodici korisnika prava na materijalno obezbjeđenje se uvećava za 20 % I iznosiće oko 130 €, dok je za ostale građane iznos naknade ostao na postojećem nivou od 108 €. ( Clan 22 / 41 )
2. Pravo na naknadu po osnovu rođenja djeteta za roditelja koji je na evidenciji Zavoda za zapošljavanje i studenta takođe je uvećana za 20 % i umjesto dosadašnjih 65.86€ iznosi 79,03 €. Za ove namjene Vlada je opredijelila novih 613 000 €. ( Clan 54 ).

**Ukupno za nova prava iz oblasti dječje zaštite Vlada je opredijelila 1,4 mil €.**

**Ukupno za prošireni obim prava iz oblasti socijalne i dječje zaštite Vlada je oprijedila novih 8,4 mil. €.**

Predlog zakona uvodi novine koje stvaraju pretpostavke za kvalitetnije pracenje socijalne i djecije zastite i postizanje **većeg kvaliteta i dostupnosti** usluga u zajednici.

1. Uvodi se obaveznost sacinjavanja individualnog plana aktivacije za svakog radno sposobnog korisnika materijalnog obezbjedjenja (Clan 11 predloga / clan 27 vazeceg zakona).
2. Propisuju se uslovi za prestanak prava na materijalno obezbjedjenje. Jedan od razloga zbog kojih se obavezno na dvije godine ukida ovo pravo je ako radno sposobno lice odbije da sa ZZZ i Centrom za socijalni rada sacini individualni plan aktivacije ili ne postuje njegove odredbe ili odbije ponudjeno zaposlenje (Clan 31 a ).
3. Propisana je procedura i potrebni uslovi za izdavanje i oduzimanje licenci za obavljanje poslova iz socijalne i djecije zastite. Tako ce se obezbijediti veci kvalitet pruzenih usluga (Clan 135 a)
4. Propisan je krajnji rok za polaganje strucnog ispita za strucne radnike u sistemu socijalne i djecije zastite za 30.06.2018 godine. ( Clan 66/172 a)